Aarhus Kommune vil tillade boliger i op til seks etager i Risskov trods naboprotester. Det fremgår af forslaget til ny lokalplan for område ved Nordlandsvej.

Annonce

VEJLBY: I forhøringen for to år siden var der tale om et projekt med bebyggelse i to-fem etager. Men i det endelige lokalplanforslag er de højeste huse nu øget til seks etager i forslaget til lokalplan 1054 for et område mellem Nordlandsvej og Grenåbanen. Lokalplanforslaget blev mandag behandlet i magistraten og er nu på vej til byrådet, som skal drøfte det. Der var ved forhøringen i 2015 generelt ros til, at området omdannes til blandet bolig- og erhvervsformål, da man ser området som forladt og nedslidt. Men der kom også en del naboprotester mod byggehøjden på to-fem etager, fordi området ligger op ad et parcelhusområde.

Annonce

En etage mere

Protesterne har ikke fået kommunens planafdeling til at reducere højden. Tværtimod. Det første forslag lød på 18 punkthuse i fire og fem etager, men det er der nu ændret en del på i lokalplanforslaget. Foruden (færre) punkthuse indgår nu også karrébebyggelse, terrassehusbebyggelse og by-husbebyggelse. Bebyggelsen foreslås derfor opført i seks etager ud mod letbanen, i fire etager midt i bebyggelsen og aftrappes ned til to-tre etager mod Nordlandsvej. Ifølge lokalplanforslaget prioriteres fortætning, gaderum, byliv og fællesskabsfølelse højt. Med det fremtidige letbanestop på Torsøvej lige op til arealet ønsker kommunen, at der sker en byfortætning i området. Ifølge Kommuneplan 2013 er det netop i stationsnære områder, at der skal være mulighed for at bygge højere og tættere. Lokalplan 1054 muliggør i alt 72.462 kvadratmeter etageareal, svarende til 850 nye boliger, 300-400 arbejdspladser og en dagligvarebutik. Dermed er bebyggelsesprocenten også øget fra 100 procent i forhøringsmaterialet til nu 120 procent i lokalplanforslaget.

Annonce

Plan kan bære trafikken